A Bizottság 1306/95/EK rendelete
(1995. június 8.)
a gyümölcs és zöldség behozatalára vonatkozó intézkedések alkalmazásának részletes szabályairól szóló 3223/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 997/95/EK bizottsági rendelettel [1] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 23. cikke (2) bekezdésére,
mivel az 553/95/EK rendelettel [3] módosított, a gyümölcs- és zöldség behozatalára vonatkozó intézkedések alkalmazásának részletes szabályairól szóló, 1994. december 21-i 3223/94/EK bizottsági rendelet [4] a reprezentatív piacokra bizományban importált termékek árának megállapítására szolgáló behozatali átalányérték rögzítésére ármegállapító eljárást vezetett be a termékek Közös Vámtarifa szerinti besorolása érdekében; mivel május 1-jétől a feldolgozás céljából importált egyes friss termékekre külön belépési árakat kell alkalmazni, és mivel ezekre, a nem a reprezentatív piacokon bizományban értékesített termékekre közvetlen árrögzítési eljárás alakítható ki vámtarifa-besorolásuk érdekében; mivel a fenti eljárás vagy az adott termékeknek - a biztosítási költségekkel és a Közösség vámterületének hátáráig történő szállítási költségekkel növelt - FOB árán, vagy az Ausztria, Finnország és Svédország csatlakozási okmányával módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [5] 30. cikke (2) bekezdésének c) pontjában megjelölt vámértéken alapuló vámtarifa-besorolását tartalmazhatja;
mivel, amennyiben a vámhatóságok megítélése szerint a legutóbb a 3254/94/EK [6] rendelettel módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i, 2454/93/EGK bizottsági rendelet [7] 248. cikkének alkalmazásaként biztosítékot kell előírni, az adott termékre alkalmazható vám legmagasabb összegével egyenlő összegű biztosíték letétbe helyezését követelik meg; mivel, ha az importőr választása szerint termékeinek besorolása a 2913/92/EGK tanácsi rendelet 30. cikke (2) bekezdésének c) pontjában előírt vámérték alapján történik, az érintett termékre alkalmazható vám legmagasabb összegével azonos biztosítékot kell letétbe helyeznie;
mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
A 3223/94/EK rendelet a következőképpen módosul.
1. A 2., 4., 5. és 6. cikkben a "melléklet" szó helyébe a "melléklet A. része" kifejezés lép.
2. A melléklet helyébe ennek a rendeletnek a melléklete lép.
3. Az 5. cikk az (1) bekezdés után a következő bekezdéssel egészül ki:
"(1a) Annak a belépési árnak, amelynek alapján a melléklet B. részében felsorolt termékeket az Európai Közösségek vámtarifája alapján besorolják - az importőr választása szerint - egyenlőnek kell lennie:
a) vagy a termékeknek a származási országban érvényes, a biztosítási költségekkel és a Közösség vámterületének határáig történő szállítás költségeivel növelt FOB árával, amennyiben ez az ár és ezek a költségek a termékekre vonatkozó vámáru-nyilatkozat kiállításának időpontjában ismeretesek.
Amennyiben a vámhatóságok megítélése szerint a 2454/93/EGK rendelet 248. cikkének alkalmazásával biztosítékot kell megkövetelni, úgy az érintett termékre alkalmazható vám legmagasabb összegével azonos mértékű biztosíték letétbe helyezését írják elő az importőrnek;
b) vagy csak az adott importált termékekre alkalmazott, a 2913/92/EGK rendelet 30. cikk (2) bekezdése c) pontjának megfelelően kiszámolt vámértékkel. Ebben az esetben a vám levonása a 4. cikk (1) bekezdésében előírtak szerint történik.
Ebben az esetben az importőrnek, a 2454/93/EGK rendelet 248. cikke értelmében az adott termékre alkalmazható vám legnagyobb összegével egyenlő biztosítékot kell letétbe helyeznie."
4. Az 5. cikk (2) bekezdésének első albekezdése helyébe a következő szöveg lép:
"(2) Az importőr a szabad forgalomba bocsátáshoz benyújtott vámáru-nyilatkozat elfogadásának időpontjától számított négy hónapos határidőn belül az adott termékek értékesítésétől számított egy hónapos határidővel rendelkezik annak bizonyítására, hogy a tételt olyan feltételek mellett értékesítették, amelyek tanúsítják az (1) bekezdés a) pontjának második albekezdésében vagy az (1a) bekezdés a) pontjában szereplő árak realitását, vagy pedig az (1) bekezdés b) pontjában és az (1a) bekezdés b) pontjában említett vámérték meghatározására. A fenti határidők bármelyikének be nem tartása a letétbe helyezett biztosíték elvesztését vonja maga után a (3) bekezdés alkalmazásának sérelme nélkül."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 1995. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. június 8-án.